Lav et referat af nedenstående tekst:

Tekst:
Risiko for drukning Det er simpelthen for farligt for mennesker at bade i området omkring Hadsundbroen. - Vi risikerede drukneulykker og ulykker, hvor folk kom i klemme i pontonbroerne, siger formanden for Teknisk Udvalg i Mariagerfjord Kommune, Preben Christensen (Soc.dem.) Skibe skaber strøm og bølger Det er især de store coastere, der skaber strøm og bølger. - Vandet trækker ud, så min båd er nede og berøre fjordbunden, fortæller Karsten Frandsen, der bor ned til og har båd i fjorden. Mariagerfjord Kommune har haft konsulenter til at filme og vurdere forholdene. Også de fandt, at det ville være for farligt for især børn at placere et fjordbad så tæt på sejlrenden. Stats-penge måske retur Den gamle Hadsund Kommune har fået en halv million kroner fra staten til fjordbadet som led i en større byfornyelse. Penge, der nu risikerer at skulle betales tilbage. - Det betyder, at vi skal kigge på hele byfornyelsesprojektet og finde noget, der ligger tæt på stedet her ved Muncks Enge, siger Preben Christensen. Der er også allerede indkøbt badebroer til Hadsund. Broer, der måske kan bruges andre steder. - Vi kigger på, om der kan laves fjordbad andre steder i Mariager Fjord, siger Preben Christensen.

Referat:
På lørdag skulle borgerne i Hadsund have haft mulighed for at bade i Mariager Fjord. Men fjordbadet er stoppet. Og nu risikerer kommunen at skulle betale støttekroner tilbage til staten.